SAPRAŠANĀS MEMORANDS

STARP

LATVIJAS REPUBLIKAS VALDĪBU

UN

EIROPAS INOVĀCIJU UN TEHNOLOĢIJU INSTITŪTU

**Latvijas Republikas valdība** (turpmāk - Valdība) un

**Eiropas Inovāciju un tehnoloģiju institūts** (turpmāk - EIT), kopā turpmāk sauktas “Puses”, vēlas sadarboties, pamatojoties uz šādiem juridiskiem tekstiem un dokumentiem:

1. Eiropas Parlamenta un Padomes Regulu (ES) Nr. 1291/2013 (2013. gada 11. decembris), ar ko izveidota Pētniecības un inovācijas pamatprogramma "Apvārsnis 2020" (2014.–2020. gadam);

2. Eiropas Parlamenta un Padomes Regulu (EK) Nr. 294/2008 (2008. gada 11. marts) par Eiropas Inovāciju un tehnoloģiju institūta izveidi;

3. Eiropas Komisijas komunikāciju par Apvārsnis 2020 vidusposma izvērtējumu – “Palielināt ES pētniecības un inovāciju ietekmi” (COM(2018) 2);

4. Latvijas Republikas Zinātniskās darbības likumu.

Šis saprašanās memorands (turpmāk - Memorands) nerada juridiski saistošas tiesības un pienākumus, tomēr, abas puses apņemas, īstenojot šo memorandu, godprātīgi darboties kopīgo interesēšu attīstīšanā.

# **Ievads / fons**

* 1. EIT
		1. EIT ir unikāls ar savu pieeju un atšķirīgs no citām Eiropas iniciatīvām, jo tas holistiski atbalsta izglītības, pētniecības un uzņēmējdarbības integrāciju, lai risinātu sabiedrības izaicinājumus. EIT ir Eiropas Savienības iestāde, kas izveidota 2008. gadā un darbojas caur zināšanu un inovāciju kopienām (turpmāk - KIC) dažādās jomās. Šobrīd darbojas astoņi KIC:
* EIT “Climate-KIC”;
* EIT “Digital”;
* EIT “InnoEnergy”;
* EIT “Health”;
* EIT “Raw Materials”;
* EIT “Food”;
* EIT “Manufacturing”;
* EIT “Urban Mobility”.
	+ 1. EIT kopiena (turpmmāk – EIT kopiena) ir EIT un aktīva kopiena ar indivīdiem un juridiskām personām, kas iepriekš ir saņēmuši vai šobrīd saņem EIT finansiālo atbalstu
		2. EIT kopiena darbojas visā Eiropā ar vairāk nekā 2000 partneriem, veidojot nozīmīgu Eiropas mēroga tīklu. EIT kopienas mērķis ir novērst “plaisu” starp pētniecību un komercializāciju, stiprinot saiknes starp izglītību, pētniecību un uzņēmējdarbību (zināšanu trīsstūra integrācija). Tiek ieviests unikāls modelis, kura mērķis ir laika gaitā radīt KIC finansiālo ilgtspēju, ļaujot EIT piešķirt finansējumu, balstoties uz prioritātēm un rezultātiem.
		3. KIC darbojas kā neatkarīgas juridiskas organizācijas. EIT ietvarā, KIC ir augsta autonomijas pakāpe definēt iekšējās organizācijas struktūras, sastāvu, kā arī dienaskārtību un darba metodes.
		4. EIT galvenā mītnes vieta ir Budapeštā, Ungārijā.
	1. Latvijas Republikas Izglītības un zinātnes ministrija
		1. Ir atbildīga par izglītības, zinātnes, sporta, jaunatnes un valsts valodas politikām Latvijā.
		2. Sadarbojās ar Latvijas Republikas Ekonomikas ministriju, kas ir vadošā valsts pārvaldes iestāde ekonomiskās politikas jomā, kuras uzdevumos un kompetencē ietilpst inovācijas attīstības politikas izstrāde un īstenošana, industriālajā un pakalpojumu politikā, uzņēmējdarbības politikā un tūrisma politikā un ir līdzatbildīga Memoranda ieviešanā.
		3. Cieši sadarbojoties ar citu nozaru ministrijām.

# **2. Sadarbības memoranda mērķi**

2.1 Memorands veicinās sadarbību starp Valdību un EIT, balstoties uz sekojošos dokumentos iekļautiem mērķiem:

2.1.1. Latvijas Zinātnes, tehnoloģijas attīstības un inovācijas pamatnostādnes;

2.1.2. Nacionālās industriālajās politikas pamatnostādnēs 2021.-2027.gadam, kurās ir integrēta Latvijas Viedās specializācijas stratēģija (RIS3);

2.1.3. Eiropas Parlamenta un Padomes 2013. gada 11. decembra lēmumu Nr.1312/2013/ES par Eiropas inovāciju un tehnoloģiju institūta (EIT) stratēģisko inovāciju programmu: EIT ieguldījums inovācijas veicināšanā Eiropā.

2.2. Valdība un EIT līdzvērtīgi piekrīt, ka pētniecība un inovācijas ir nozīmīgi virzītāji ilgtspējīgai attīstībai un konkurētspējai. Labāka “zināšanu trijstūra” integrācija un spēcīgāka sadarbība ar Eiropas Pētniecības telpu ir nepieciešama, lai uzlabotu Eiropas sniegumu globālas ekonomiskās konkurētspējas nodrošināšanā, tādējādi nodrošinot nākotnes labklājību mūsu sabiedrībām.

**3. Galvenie virzieni, saturs un sadarbības rīki**

3.1. Abas Puses paziņo politisko gribu:

3.1.1. attīstīt un stiprināt sadarbību, kā arī sekmēt informācijas apmaiņu starp EIT kopienu un Latvijas inovāciju ekosistēmu, tai skaitā nozaru ministrijām un citiem spēlētājiem;

3.1.2. sadarbība tiks stiprināta caur aktivitātēm iesaistot vairākus KIC, kopīgas komunikācijas un izpratnes veicināšanu, lai sekmētu jaunas Latvijas uzņēmēju un inovētāju paaudzes veidošanos, kā arī, lai sekmētu Latvijas partneru dalību EIT kopienas aktivitātēs;

3.1.3. stiprināt saziņu caur EIT Reģionālās inovācijas shēmu:

3.1.3.1. sniedzot Latvijas inovācijas ekosistēmai būtisko informāciju par esošām un plānotām EIT aktivitātēm;

3.1.3.2. veicinot potenciālo Latvijas partnerorganizāciju izpratni un līdzdalību EIT kopienas pasākumos, kopīgi organizējot konferences un citus pasākumus;

3.1.3.3. nodrošinot savlaicīgu informācijas apmaiņu, identificējot sinerģijas starp EIT kopienas aktivitātēm un Latvijas nacionālajām programmām un iniciatīvām, ieskaitot potenciālu KIC aktivitāšu līdzfinansēšanu;

3.1.4. nodrošinot EIT kopienas rezultātu un sasniegumu izplatīšanu, kā arī veicinot zināšanu, rekomendāciju un labākās prakses savstarpēju nodošanu ar Latvijas publiskā sektora organizācijām, privātiem uzņēmumiem, augstākās izglītības iestādēm un pētniecības iestādēm;

3.1.5 līdzfinansēt kopīgas aktivitātes pēc vajadzības, ja to finansēšanai ir pieejams finansējums, lai veicinātu Latvijas partnerorganizāciju uzņēmējdarbību un inovācijas.

3.2. Memorandā iezīmētie galvenie sadarbības virzieni, saturs un instrumenti tiks pārskatīti, ja kāda no Pusēm to uzskatīs par nepieciešamu. Memorandu var grozīt rakstveidā, Pusēm savstarpēji vienojoties.

3.3. Memorands tiks ieviests caur darbības plānu (turpmāk – darbības plāns), ko kopīgi sagatavos abas Puses un kas tiks pārskatīts reizi gadā. Izglītības un zinātnes ministrija nozīmē valsts zinātnisko institūciju – atvasinātu publisku personu darbības plāna ieviešanai.

**4. Noslēdzošās atziņas**

4.1. Ar Memorandu Valdība un EIT pauž nodomu sadarboties iepriekšminētajās jomās.

4.2. Memorands stājas spēkā no brīža, kad to parakstījušas abas puses.

4.3. Katra Puse var jebkurā brīdī pārtraukt Memorandu. Pusei, kas pārtrauc Memoranda darbību, vismaz 3 mēnešus iepriekš rakstiski jāinformē otru Pusi par savu nodomu. Ja vien nav nolemts citādi, abas Puses nodrošina, ka Memoranda pārtraukšana neietekmēs projektus vai darbības, kas tiek īstenotas saskaņā ar Memorandu, bet pārtraukšanas brīdī vēl nav pabeigtas.

4.4. Puses plāno apmainīties ar informāciju par Memoranda ieviešanu un visus strīdus izšķirt draudzīgi, ar savstarpēju sarunu palīdzību.

4.5. Memorands ir sastādīts angļu valodā, kura tiks izmantota visos dokumentos, paziņojumos, sanāksmēs un procesos.

4.6. Abas Puses paraksta divus identiskus Memoranda eksemplārus. Katra Puse saņem vienu eksemplāru.

PARAKSTĪTS [PARAKSTA VIETA], [DD MM GGGG]

 *Latvijas Republikas valdības pusē Eiropas Inovāciju un tehnoloģiju institūta pusē*

…………………………………… ……………………………………

 **Prof.** **Ilga Šuplinska Mr Martin Kern**

 Latvijas Republikas Pagaidu direktors

 Izglītības un zinātnes ministre Eiropas Inovāciju un tehnoloģiju institūts